Angrepet på Kfar Aza

Angrepet på Kfar Aza, en kibbutz i sørlige Israel, fant sted den 7. oktober 2023. Da angrep rundt 70 Hamaskjempere Kfar Aza, en kibbutz omtrent tre kilometer fra grensen til Gazastripen, massakrerte innbyggere og bortførte flere gisler som ble ført til Gaza.

Før massakren i kibbutzen hadde den mer enn 700 innbyggere, en skole og en synagoge.Sam McNeil, Israeli village near the Gaza border lies in ruin, filled with the bodies of residents and militants, Associated Press (11. oktober 2023).

Massedrap
Vied begynnelsen av Hamas' angrep på Israel brøt omlag 70 bevæpnede Hamas-menn gjennom sikkerhetsmuren rundt Gaza og var raskt fremme ved kibbutzen om morgenen 7. oktober 2023. A Etter å ha gått inn i kibbutzen, fortsatte de med å massakrere innbyggere. De islamistiske militante begynte sitt angrep på vestsiden av stedet, et område i kibbutzen der familier med små barn bodde. Medlemmer av kibbutzen med militær trening, som dannet en frivillig væpnet vakt, kjempet mot invaderende militante i et forsøk på å forsvare stedet. Alle medlemmer av kibbutzens frivillige væpnede vaktstyrke ble drept, og Hamas utvidet angrepet i alle retninger. Invaderende militanter brente hus og drepte sivile innbyggere. Drepte innbyggere ble funnet med bundne hender. Ifølge BBC News så det ut til at de fleste ofrene for massakren døde i de første timer av angrepet. 

Per 10. oktober 2023 gikk soldater fortsatt gjennom bosetningen for å lete etter døde. Det totale antallet drepte sivile er ennå ikke offentlig kjent, men blant de døde skal det ha vært minst 40 barn. Medlemmer av den israelske hær (IDF) sa i et intervju med I24NEWS, en israelsk fjernsynssender, at noen av de drepte 40 barna var blitt funnet halshugget (eller fått strupene overskåret?). IDFs informasjonsfolk fortalte senere Anadolu Agency den 10. oktober at de kunne ennå ikke bekrefte rapporter om babyer som var halshugget. Israelske soldater i byen uttalte at en rekke sivilister var blitt halshugget.

I tillegg tok militantene gisler fra kibbutzen; Associated Press bekreftet visuelt at fire gisler ble bortført den 7. oktober. Den israelske generalmajor Itai Veruv beskrev massakren som et terrorangrep.

Før massakren hadde bosetningen 400 innbyggere. Det tok Israels hær to og en halv dag å gjenvinne full kontroll over bosetningen etter det innledende angrepet. Fallskjermjegerne fra Unit 71 ledet an angrepet for å gjenerobre bosetningen.

Israelske styrker anså landsbyen under full kontroll den 10. oktober 2023. Da hadde man også funnet omlag 20 døde Hamas-terrorister i bosettingen, motoriserte paraglidere som noen av dem hadde benyttet seg av, og ueksploderte håndgranater.

Dokumentasjon
Journalister fikk tilgang til bosetningen den 10. oktober.  Hamas offentliggjorte selv videoopptak fra angrepet.

Referanser

Sørdistriktet i Israel
Israel–Hamas-krigen 2023
Hamas
Konflikter i 2023
2023 i Israel